stanford-oval/wikipedia huggingface dataset:
המודיעין הבין-שירותי

| --- | --- |

 מידע כללי
 מדינה:  פקיסטן 
 תאריך הקמה:  1948
 מטה מרכזי:  אסלאמאבאד 
 אתר רשמי
 
המודיעין הבין שירותי (באורדו: انٹر سروسز انٹلیجنس; מוכר כ-ISI ‏(Inter-Services Intelligence)) היא סוכנות המודיעין העיקרית של פקיסטן.
היסטוריה

המודיעין הבין שירותי הוקם ב-1948 בידי קצין צבא בריטי, מייג'ור גנרל רוברט כאווטהום (אנ'), שהיה סגן רמטכ"ל צבא פקיסטן. הארגון נועד להחליף את ארגוני המודיעין הנפרדים שהופעלו בידי הזרועות השונים בכוחות המזוינים של פקיסטן - חיל האוויר, חיל הים, הצבא וכן סוכנות המודיעין (Intelligence Bureau, או IB) עצמאית. הארגון התמקד בתחילה באיסוף וניתוח המידע שנאסף על ידי גופים אלו, כשהוא מתמקד במודיעין חוץ לצד עבודה באזאד קשמיר ובאזורים הצפוניים, שניהם עקב הסכסוך על חבל קשמיר מול הודו.
במהלך שלטונו של איוב ח'אן נוספו לסמכויות הארגון האחראיות לפעילות ביון פנים. הארגון החל לפעול כמשטרה חשאית, כשהוא עוקב אחר גופי אופוזיציה, מרביתם במזרח פקיסטן, נציגויות זרות, ועוד. מדיניות זו גרמה ששלושת גופי הביון הפקיסטנים - המודיעין הבין-שירותי, המודיעין הצבאי וסוכנות המודיעין עסקו הן בביון פנים והן בביון חוץ, דבר שגרם לתחרותיות קשה בין שלושת הגופים.
בעקבות מלחמת הודו–פקיסטן השלישית ב-1971 הוחלט שמנהל הארגון יהא גנרל שלוש כוכבים מהכוחות המזוינים של פקיסטן הממונה על ידי ראש ממשלת פקיסטן בהמלצת הרמטכ"ל.
חשיבותו של הארגון עלתה בתקופת שלטונו של מוחמד זיא אל-חאק, שהיה לנשיא פקיסטן לאחר הפיכה צבאית ב-1977. ראש ה-ISI אח'תר עבדור רחמן (אנ'), שנחשב ליד ימינו של אל-חאלק והיה ההוגה העיקרי של המדיניות האפגנית של פקיסטן, עמד בראש המטות המשולבים הפקיסטנים ועמד בפועל בראש הכוחות המזוינים של פקיסטן. תקופה זו הייתה מקבילה ברובה למעורבות הסובייטית באפגניסטן, בה הפך הארגון לגורם המתווך בין ה-CIA האמריקאי למוהג'אהדין והלוחמים האסלאמיים באפגניסטן. בתפקידו כמתווך שלט הארגון בסיוע הצבאי שהעניקה ארצות הברית במסגרת מבצע ציקלון, ואנשיו קבעו בפועל את התמיכה בפלגים כאלה על פני אחרים. בסך הכול עד 1992 אימן וחימש ה-ISI יותר מ-100,000 לוחמי מוג'האדין. לאחר שברית המועצות הסיגה את כוחותיה מאפגניסטן ב-1989, ה-ISI תמך בטאליבן, תמיכה שנמשכה גם במהלך מלחמת אפגניסטן האמריקאית כאשר פקיסטן באופן רשמי תמכה בארצות הברית.
הארגון פעיל באופן עצמאי למדי, כאשר גורמים שונים הגדירו אותו כמדינה בתוך מדינה.
מתן חסות לטרור

על פי מספר דיווחים שפורסמו על ידי צוות החשיבה "Council on Foreign Relations" (אנ') הארגון וצבא פקיסטן סיפקו תמיכה סמויה לקבוצות טרור הפעילות בחבל קשמיר, בהם לשקאר-א-טייבה וג'יש-י מוחמד. פקיסטן הכחישה כל מעורבות בפעילות טרור בקשמיר, בטענה שהיא מספקת רק תמיכה פוליטית ומוסרית לקבוצות המבקשות להשתחרר מהשלטון ההודי.
נטען שהארגון סייע בייסוד הקים את "מכתב ח'ידמאת אל-מוג'אהדין" ("המשרד למתן שירותים למוג'אהדין"), ארגון שהוקם על ידי עבדאללה עזאם ואוסאמה בן לאדן והתפתח לאל-קאעדה. הארגון גם היה מעורב בייסוד לשקאר-א-טייבה, שבתחילה פעל בניהול ה-ISI, אך הפך לאחר מספר שנים לארגון סלפי שאף פעל נגד פקיסטן.
הארגון הואשם לעיתים רבות בכך שלקח חלק במתקפות טרור גדולות ברחבי העולם כולל פיגועי 11 בספטמבר בארצות הברית, פיגועי טרור בקשמיר, ההפצצות ברכבת במומבאי, מתקפת הטרור על הפרלמנט ההודי, ההפצצות בורנאסי, ההפצצות בהיידראבאד, ומתקפת הטרור במומבאי. ה-ISI הואשם גם בתמיכה בכוחות הטליבאן ובגיוס והכשרת לוחמי מוג'אהדין במטרה שילחמו באפגניסטן ובקשמיר. סוכנויות הביון האמריקאיות קבעו בעבר שהארגון עמד מאחורי המתקפה על שגרירות הודו בקאבול ב-7 ביולי 2008.
הערות שוליים

↑  Pakistan: The Inter-Services Intelligence (ISI), including its activities between 1991 and 1994, Refworld
1 2 3 4  Aleksander Glogowski, “Inter-Services Intelligence (ISI)”, Politeja no. 17, 2011, עמ' 147–54 (בפולנית)‏, JSTOR 24919555
↑  Inter Services Intelligence (ISI)
↑  Ahmed Rashid, “The Taliban: Exporting Extremism”, Foreign Affairs vol. 78, no. 6, 1999, עמ' 22–35‏, JSTOR 20049530
↑  Howard Kleinberg, “To Win in Afghanistan, Destroy Pakistan’s ISI”, American Intelligence Journal vol. 30, no. 2, 2012, עמ' 120–24‏, JSTOR 26202023
↑  Hussain Nadim, Neither Friend nor Foe: Pakistan, the United States and the War in Afghanistan., Lowy Institute for International Policy, 2017‏, JSTOR resrep10178
↑  לשכר-א-טיבה (Lashkar-e-Taiba): ארגון ג’האד עולמי אסלאמי פקיסטאני, המשתף פעולה עם אלקאעדה, הוא זה שביצע את מתקפת הטרור במומבאי., באתר מרכז המידע למודיעין ולטרור, 24 בדצמבר 2008
↑  Mark Mazzetti; Eric Schmitt (1 August 2008). "Pakistanis Aided Attack in Kabul, U.S. Officials Say". New York Times.
↑  Christina Lamb, "Rogue Pakistan spies aid |Taliban in Afghanistan ", The Times of London, ‏3 August 2008
| --- | --- |
בקרת זהויות :  NLI: 987007266385005171  BnF: cb16935541b (data)  GND: 4502583-6  ISNI: 0000 0001 0701 370X  LCCN: no00089932  NKC: ko2018997833  SUDOC: 129164704  VIAF: 146854719   WorldCat (עם VIAF): 146854719
הורמונים משחררים

הורמונים משחררים הם הורמונים המופרשים ממבנה אחד, וגורמים לשחרור של הורמונים ממבנה אחר. לדוגמה, הורמונים שמופרשים מההיפותלמוס ומשפיעים על האדנוהיפופיזה (חלק של בלוטת יותרת המוח שאחראי בין השאר על הפרשת הורמון הגדילה). המונח מתייחס לחומר שידועה זהותו הכימית, בעוד חומרים שמבנם הכימי אינו ידוע מכונים פקטורים משחררים.
בין ההורמונים המשחררים שמפרישה ההיפותלמוס נהוג למנות את:
הורמון משחרר תירוטרופין – TRH
הורמון שחרור גונדוטרופין – GnRH
סומטוסטטין
Leu-enkephalin
Substance P
Vasoactive intenstial peptide
כולציסטוקינין
המודיעין הצבאי (מצרים)

|  פרטים |
| --- | --- |
 מדינה:  מצרים מצרים
 בסיס האם:  קהיר 
 אירועים ותאריכים
 תקופת הפעילות:  1952–הווה (כ־72 שנים) 
 
המודיעין הצבאי המצרי, רשמית מינהל המודיעין הצבאי (בערבית: إدارة المخابرات الحربية والاستطلاع) הוא אחת המחלקות של משרד ההגנה המצרי, המתמחה במעקב אחר סוגיות הקשורות לביטחון הלאומי מנקודת מבט צבאית. המחלקה עוסקת במעקב, קריאה ובחינה של תנועות אויב, איסוף מידע על יחידות הצבא הזרים והכנות במקרה של שלום ומלחמה, הפעלת מודיעין שדה של פעולות צבאיות כולל מידע גאוגרפי והתאמתם למפות צבאיות מפורטות ומסירת מידע זה למנהיגות הצבאית והפוליטית כדי להעריך את המצב בשטח. עבודתה  מכריעה בהערכת העמדה האסטרטגית. הגוף מתכנן ומתאם, יחד עם המשטרה הצבאית, את אבטחתם של מתקנים צבאיים ומפקח על רמת האבטחה במתקנים אלה, כולל אבטחת מסמכים וכלי נשק.
המחלקה הוקמה ב-1952 ומהווה את גוף המודיעין המצרי השני בחשיבותו, אחרי המנגנון המודיעין הפוליטי (הביטחון הלאומי) אשר הוקם בשנת 1922. אחריו, במקום השלישי, שירות המודיעין הכללי, אשר הוקם בשנת 1954.
משימות

בראש השירות עמדו קציני צבא בכירים רבים, בהם למשל הפילדמרשל עבדל חלים אבו ע'זאלה, שר ההגנה לשעבר, אלוף עומר סולימאן, לשעבר סגן נשיא וראש שירות המודיעין הכללי ואלוף מוראד וואפי, ראש שירות המודיעין הכללי, שמונה להחליף את סולימאן בינואר 2011.
מאז תקופת נאצר, משימות המודיעין הצבאי התרחבו משמעותית והוא מבצע גם מעקב אחר הזרמים האנטי-פוליטיים הקיימים בתוך הצבא ומעקב אחר אזרחים אחרים הנוגעים בעקיפין לביטחון הצבאי והכוחות המזוינים, כמו קבלנים ומגישי שירותים לצבא.
תפקידים

להגן על המדינה מפני כל התקפה אפשרית מצד האויב ולהכיר את יכולותיו הצבאיות של האויב
לתכנן ולתאם עם המשטרה הצבאית כדי להבטיח את ביטחונם של מתקנים צבאיים
לעקוב אחר רמת האבטחה במתקנים צבאיים, כולל אבטחת מסמכים, כוח אדם, כלי נשק ועוד
סיכול ריגול צבאי
להשתמש במקורות המידע הזמינים כדי לפקח על פעילותו הצבאית של האויב
הבטחת משמעת טובה ונאמנות לקצינים ואנשים פרטיים בצבא
לשתף פעולה עם סוכנויות מודיעין אחרות במדינה כדי להחליף מידע ולהשיג כדי להבטיח את הביטחון הלאומי
ראו גם

המודיעין הכללי המצרי
אבראהים פואד נסאר
הערות שוליים

↑  "جهاز الاستخبارات المصرية". الجزيرة. נבדק ב-2015-01-02.
| --- | --- |
בקרת זהויות :  NLI: 987007476180505171
הלן טרנר

| --- | --- |

 לידה:  15 במאי 1908 סידני, אוסטרליה 
 פטירה:  26 בנובמבר 1995 (בגיל 87) 
 ענף מדעי:  גנטיקה 
 מקום לימודים:  אוניברסיטת סידני 
 מוסדות:  ארגון המחקר המדעי והתעשייתי של חבר העמים 
 פרסים והוקרה:  קצינה במסדר של אוסטרליה (8 ביוני 1987)  הפרס לזכר ויליאם פרר (1974)  קצינה במסדר האימפריה הבריטית 
 
הלן אלמה ניוטון טרנר (אנגלית: Helen Alma Newton Turner; ‏15 במאי 1908 - 26 בנובמבר 1995) הייתה סטטיסטיקאית וגנטיקאית אוסטרלית. היא נחשבה מומחית ואוטוריטה בגנטיקה של כבשים ועבדה בארגון המחקר המדעי והתעשייתי של חבר העמים (CSIRO) במשך 40 שנה.
ביוגרפיה

טרנר למדה ארכיטקטורה באוניברסיטת סידני, אך מסיימה את לימודיה ב-1930 לא הצליחה למצוא עבודה בתחום. היא מצאה עבודה כמזכירה במעבדת המחקר לבריאות חיות של המכון למחקר מדעי ותעשייתי. ראש המעבדה, איאן רוס, הבין כי טרנר מוכשרת מדי לתפקידה, והציע לה לנסוע לאנגליה כדי ללמוד סטטיסטיקה יישומית בחקלאות אצל פרנק ייטס ורונלד פישר.
כאשר חזרה לאוסטרליה ב-1939, עבדה כסטטיסטיקאית במכון למחקר מדעי ותעשייתי, בחטיבה לבריאות חיות, ולאחר מכן במשרד לביטחון פנים ובמשרד העבודה.
ב-1956 חזרה למכון למחקר מדעי ותעשייתי שם הייתה לחוקרת בכירה במחלקה לגנטיקה של חיות, והובילה את המחקר אודות רביית כבשים, ענף חקלאי וכלכלי חשוב באוסטרליה. מחקריה זיכו אותה בתואר דוקטור למדעים מטעם אוניברסיטת סידני. טרנר הפכה לחוקרת בעלת שם עולמי התחום, כאשר פיתחה ויישמה שיטות של גנטיקה כמותית שהובילו להשבחת איכות הצמר. החל מסוף שנות השישים ועד סוף שנות השמונים נסעה ברחבי העולם ושימשה כיועצת לתוכניות פיתוח חקלאי בתחום גידול הכבשים במדינות רבות.
פרסים

טרנר זכתה בפרסים רבים עבור עבודתה, כולל שלושה תוארי אצולה. החל מ-1993, האגודה לקידום המחקר ברבייה וגנטיקה של בעלי חיים מעניקה פרס על שמה לחוקרים מצטיינים בתחום.
הערות שוליים

↑  AAABG Home Site, www.aaabg.org
↑  Newton Turner, Helen Alma - CSIROpedia, web.archive.org, ‏2012-03-05
| --- | --- |
בקרת זהויות :  ADB: turner-helen-alma-29660  ISNI: 0000 0001 1733 5104  LCCN: n2017189431  SUDOC: 180731688  Trove: 1306827  VIAF: 162865987   WorldCat (עם VIAF): 162865987 
ערך זה הוא קצרמרבנושא אישים ובנושא סטטיסטיקה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלן טרנר".
הגנה אזורית

הגנה אזורית היא שיטת הגנה בספורט שמהווה חלופה להגנה אישית. בשיטה זו, שחקן הגנה שומר על אזור מסוים ולא על שחקן התקפה מסוים.
בעוד שההגנה האזורית ידועה ביותר בכדורסל, ניתן להשתמש בה כמעט בכל ספורט בו קבוצה מגנה מפני התקפה.
הגנה אזורית בכדורסל

בהגנה אזורית בכדורסל כל שחקן הגנה מופקד על אזור כלשהו ולא על שחקן התקפה מסוים כמו בשמירה האישית. האזורים מוקצים לשחקני ההגנה לפי סוג ההגנה הספציפי ומאפייני השחקנים על המגרש. הגנה אזורית בכדורסל מסומנת על ידי קבוצת מספרים המציינים את מספר השומרים, כאשר הסדר הוא מהחוץ פנימה לכיוון הסל המוגן. למשל, הגנה אזורית 2-3 (ובמילים: "שתיים-שלוש") היא הגנה שבה שני מגנים מכסים את חזית האזור (מעל קו העונשין), בעוד ששלושה מגנים מכסים את האזור שקרוב יותר לסל.
בארצות הברית, הגנה אזורית נעשתה חוקית לאחרונה ב-NBA, למרות שהיא נפוצה יותר בליגת המכללות.
באירופה, ההגנה האזורית נפוצה מאוד.
הגנה אזורית בכדורסל > סוגי ההגנות האזוריות בכדורסל

סוגי ההגנות הקיימות הן: 2.1.2, 3.2, 1.3.1, 2.2.1, 1.2.1.1, לחץ על כל המגרש, לחץ על חצי מגרש. כמו כן, נפוצים גם שילובים של הגנות, כגון: 1.3.1 כל המגרש לחץ, 1.2.2, חצי מגרש לחץ, 3.2 דבל-אפ הגנה אזורית מעורבת 1 אישית ו-4 אזורית.
יתרונות ההגנה האזורית

יצירת עבודת צוות הכוללת שיתוף פעולה הדוק וחזק אשר כולל יכולות גופניות ויכולות מנטאליות יחד.
יצירת לחץ על אזורים מסוימים על המגרש.
מניעת חדירה של שחקני התקפה לסל, והכנסת כדור פנימה לתוך אזור הצבע.
מניעת יתרון של שחקן מסוים על שחקן אחר (גבוה מול נמוך, או חזק מול חלש).
יציאה קלה להתקפה מתפרצת.
הפחתת השימוש בחסימות של קבוצת ההתקפה.
יצירת יתרונות הגנתיים והאטת ההתקפה היריבה בקליעה ובכדרור.
צמצום האפקטיביות של אחד על אחד בפיק אנד רול.
שינוי קצב המשחק של ההתקפה וקצב המשחק בכלל.
לרוב, הגנה אזורית קשה יותר לפיצוח מאשר הגנה אישית. הדבר מאלץ את שחקני ההתקפה לחשוב יותר - דבר המוביל לעיתים קרובות לירידה באיכות קבלת ההחלטות.
אילוץ שחקני ההתקפה למשחק מסודר.
חסרונות ההגנה האזורית

קווי התפר בין שחקני ההגנה מועדים לפורענות, מכיוון שהם דורשים תיאום ברמה גבוהה בין שחקני ההגנה. על מנת לפתור בעיה זו, יש מאמנים המקצים מראש לכל שחקן חצי מטר נוסף בכל אזור ואזור, במטרה ליצור שטחי חפיפה בין שחקן לשחקן.
ההגנה דורשת מאמץ גופני ועבודת צוות ברמה גבוהה.
קל יותר לשחקני ההתקפה להגיע לריבאונד, מכיוון שקשה יותר לשחקני ההגנה למנוע מהם להגיע אליו ("סגירה לריבאונד").
ראו גם

הגנה אישית
הירי באוניברסיטת פרם

| --- | --- |

 תאריך:  20 בספטמבר 2021
 מקום:  אוניברסיטת פרם, פרם
 מטרה:  סטודנטים ומרצים באוניברסיטת פרם
 קואורדינטות:  58°00′27″N 56°11′12″E﻿ / ﻿58.0075°N 56.1867°E﻿ / 58.0075; 56.1867
 סוג:  פיגוע ירי
 נשק:  רובה ציד מדגם Huglu Atrox T 12 קליברים
 הרוגים:  6
 פצועים:  29
 מבצע:  טימור בקמנסורוב
 מספר מפגעים:  1
 מניע:  נקמה
  (למפת מחוז פרם מוגדלת) פרם ברזניקי סוליקמסק צ'ייקובסקי קונגור ליסבה דובריאנקה צ'רנושקה קודימקר קומי סברדלובסק בשקורטוסטן אודמורטיה קירובהירי באוניברסיטת פרם(למפת מחוז פרם רגילה) פרם ברזניקי סוליקמסק צ'ייקובסקי קונגור ליסבה דובריאנקה צ'רנושקה קודימקר קומי סברדלובסק בשקורטוסטן אודמורטיה קירובהירי באוניברסיטת פרם
 
הירי באוניברסיטת פרם הוא פיגוע ירי המוני שאירע באוניברסיטת פרם שברוסיה ביום שני, 20 בספטמבר 2021, בשעה 11:30 לערך. שישה בני אדם נהרגו באירוע, ו-28 נוספים נפצעו.
האירוע

היורה נכנס לאוניברסיטה, רעול פנים, בשעה 11:20. לחצני המצוקה הופעלו ב-11:31 וב-11:43. הוא הרג אחד מאנשי האבטחה שניסו לעצור את כניסתו. בשעה 11:46 הוא ירה על שני שוטרים שנכנסו לבניין, והם אלו שנטרלו אותו.
חלק מהמורים ומהסטודנטים התבצרו בתוך הכיתות, וחלקם נמלטו דרך החלונות. האוניברסיטה שלחה הודעת אזהרה בערוץ הטלגרם שלה וביקשה מהסטודנטים שיכולים לעשות זאת לעזוב את מתחם האוניברסיטה.
היורה

התקשורת המקומית זיהתה את היורה כטימור בקמנסורוב, סטודנט בן 18 מהאוניברסיטה. בפוסט שהעלה ברשתות החברתיות זמן קצר לפני מסע הירי הוא מפרט כיצד השיג בהצלחה רישיון לנשק, וציין כי הוא בחר באוניברסיטה משום ש"הם ביצעו טעות חמורה" ארבע שנים קודם לכן.
הוא הוסיף כי "מאז שהכרתי את עצמי, חשבתי כל הזמן על מוות. אני לא יודע כמה אני יכול להרוג, אבל אעשה הכל כדי שזה יהיה כמה שיותר".
על פי חלק מהמקורות, הוא השתמש בנשק שאינו מיועד לאש חיה, אך הוא החליף את סוג התחמושת.
תגובות

ועדת החקירות הפדרלית פתחה בחקירת האירוע. בחקירת הרצח השתתף התובע המחוזי של פרם פאבל בוחטויארוב, ואילו התובע הכללי הרוסי איגור קרסנוב שלח את סגנו לזירת הירי.
VKontakte חסמה את הדף של החשוד בירי.
ראש הממשלה מיכאיל מישוסטין, ראשי משרד הבריאות ומשרד החינוך והמדע מיכאיל מורשקו וואלרי פאלקוב טסו לפרם כשמומחים ממוסדות פדרליים מצטרפים לשר הבריאות. נשיא רוסיה ולדימיר פוטין הביע תנחומים למשפחות הקורבנות. ממשלת מחוז פרם הודיעה על יום אבל ב־21 בספטמבר, דגלי המחוז יורדו לחצי התורן.
משחקי המחזור השמיני בליגת העל הרוסית בכדורגל, הדרבי בין ספרטק לצסק"א והמשחק בין זניט לרובין קאזאן נפתחו בדקת דומייה.
ראו גם

הירי בגימנסיה 175 בקאזאן
הערות שוליים

1 2 3 4  Что известно о стрельбе в Пермском государственном университете
↑  Раскрыто вооружение напавшего на пермских студентов стрелка, Lenta.RU (ברוסית)
↑  מסע ירי באוניברסיטה ברוסיה: לפחות 6 נרצחו, באתר ynet, 20 בספטמבר 2021
↑  8 הרוגים באירוע ירי באוניברסיטה ברוסיה
↑  "Russia shooting: Gunman kills several at Perm University". BBC News (באנגלית בריטית). 2021-09-20. נבדק ב-2021-09-20.
↑  В результате стрельбы в Пермском университете погибли восемь человек, www.kommersant.ru, ‏2021-09-20 (ברוסית)
↑  Baza сообщает: По словам сотрудников.. | ПЕРМЬ АКТИВНАЯ | Perm Active | VK, vk.com
↑  В пермском вузе первым был убит охранник: экстренные службы якобы не брали трубку, БИЗНЕС Online (ברוסית)
↑  Официальный представитель МВД Ирина Волк:.. | ПЕРМЬ АКТИВНАЯ | Perm Active | VK, vk.com
↑  В Прикамье объявили траур. Собираем информацию о трагедии в университете в режиме онлайн, 59.ru, ‏2021-09-20 (ברוסית)
↑   ציוץ של rentvchannel ברשת החברתית אקס (טוויטר), 20 בספטמבר 2021
↑  Anna Chernova CNN, 5 people killed in shooting at Russian university, CNN
↑  Gunman opens fire at Siberia university, killing at least eight, The Independent, ‏2021-09-20 (באנגלית)
↑  Shooting in Russian university leaves 8 dead, spectrumlocalnews.com (באנגלית)
↑  רוסיה: סטודנט ירה למוות בשישה אנשים באוניברסיטה בסיביר, באתר וואלה, 20 בספטמבר 2021
↑  "В Прикамье объявили 21 сентября днём траура по погибшим при стрельбе в вузе". Life.ru. נבדק ב-2021-09-20.
הירי בבאפלו (2021)

| --- | --- |
 תאריך:  9 בפברואר 2021
 מקום:  Buffalo 
 קואורדינטות:  45°10′42″N 93°51′58″W﻿ / ﻿45.178447777778°N 93.866149722222°W﻿ / 45.178447777778; -93.866149722222
 סוג:  פיגוע ירי, פיצוץ מטענים
 נשק:  אקדח חצי אוטומטי, מטען צד 
 הרוגים:  1
 פצועים:  4
 מבצע:  גרגורי פול אולריך
 מספר מפגעים:  1
 מניע:  נקמה
 he
 
הירי בבאפלו היא התקפה משולבת שביצע גרגורי פול אולריך על מרפאה בעיר באפלו שבמטרופולין מיניאפוליס–סנט פול ב-9 בפברואר 2021, ובמהלכה ירה בחמישה אנשי צוות רפואי והרג אחת מהן, וכן הטמין שלושה מטעני חבלה ופוצץ שניים מהם.
האירוע

ב-9 בפברואר 2021 בשעה 10:52, גרגורי פול אולריך נכנס למרפאת "Allina Health" בעיר באפלו שבמטרופולין מיניאפוליס–סנט פול במדינת מינסוטה. איש צוות במרפאה שאל את אולריך האם הוא זקוק לעזרה, וזה שלף אקדח ואיים עליו. לאחר שנכנס לאזור קבלה, הוא ירה באקדחו ופגע תחילה בשני קורבנות. לאחר מכן ירה לעבר החלונות בלובי, וניפץ את הזכוכית. הוא המשיך הלאה אל פנים המרפאה, ופגע בשני קורבנות נוספים ביריות מרובות. לאחר מכן ירה באישה נוספת, והרג אותה.
בשעה 10:58 בבוקר התקשר אולריך למוקד 911 ואמר למוקדנית "תשלחי הרבה אמבולנסים" וכי "פצצה או שתיים עומדות להתפוצץ". לאחר מכן הוא מסר את שמו למוקדנית, אמר שהוא ימתין עם הפנים כלפי מטה עד שהמשטרה תיקח אותו למעצר, וכי חמישה אנשים נפצעו.
הוא פוצץ שני מטעני חבלה מאולתרים בתוך המרפאה, אחד בכניסה ואחר ליד שולחן. המטען השלישי לא התפוצץ. אף על פי שהפצצות לא פגעו באף אדם, הן גרמו נזק משמעותי בסביבת הפיצוץ.
היורה הניח לאישה לצאת מהמרפאה לפני שנשכב על בטנו והמתין למעצר.
השוטרים הגיעו למקום בשעה 10:54 עקב מספר רב של שיחות למוקדי החירום, ובנוסף לשוטרים הגיעו למקום גם סוכני FBI ו-ATF בשל הדיווחים על חומרי נפץ בזירה. בזמן שנעצר, אולריך נמצא עם אקדח 9 מ"מ של סמית' אנד וסון, שתי מחסניות טעונות עם 20 כדורים כל אחת ותיק עם 29 כדורים נוספים.
חמישה בני אדם נורו במרפאה, והועברו במסוק לבתי חולים באזור. אחת הקורבנות, לינדזי אוברביי בת ה-37, עוזרת רפואית במרפאה, מתה מפצעיה. שלושה אנשים נוספים נפצעו אנושות אך שרדו. כל הקורבנות היו אנשי צוות המרפאה.
המפגע

אולריך התגורר בפארק קרוואנים נייד, והיה בעל היסטוריה של בעיות נפשיות ובעיות התמכרות לסמים.
אולריך היה מוכר לרשויות המקומיות, והיה נוהג להתקשר רבות למשטרה כדי להתלונן על גניבות או על אנשים איתם הייתה לו אינטראקציה. הוא גם הורשע בנהיגה תחת השפעת חומרים אסורים ובהחזקת סמים לא חוקיים.
כבר באוקטובר 2018 איים אולריך כי יבצע פיגוע ירי באותה מרפאה. בדו"ח משטרתי שהוגש אז, רופא אמר לחוקרים כי אולריך דיבר על "ירי, פיצוץ דברים ותרגול תרחישים שונים של נקמה". אולריך אמר למשטרה שהוא תיאר לרופא את החלומות שחלם ושאין לו שום כוונה לבצע שום דבר שאמר לכאורה. המשטרה לקחה אותו להערכת בריאות הנפש במתקן במונטיצ'לו, אבל התיק הפלילי נגדו נדחה בסופו של דבר מפני שהתובעים קבעו שהוא "לא כשיר נפשית" לעמוד לדין. עם זאת, צוות המרפאה הוציא לו צו הרחקה מהמרפאה.
ביוני 2019 כתב סוכן שירותי בית המשפט כי זה עתה נודע לו שאולריך הגיש בקשה לאישור לרכוש אקדח וטרם אושר. הסוכן אמר כי הוא ממליץ בחום לא לאפשר לאולריך לרכוש נשק חם מפני שעומד נגדו מאסר על תנאי בגין עבירות פליליות קודמות. למרות זאת, משטרת באפלו העניקה לו היתר לרכישת אקדח. אולריך השתמש באישור כדי לרכוש את האקדח החצי-אוטומטי שבו השתמש מאוחר יותר לבצע את פיגוע הירי.
תגובות

לאחר הירי תמהו ה"סטאר טריביון" ו-"Associated Press" כיצד סימני האזהרה לא הספיקו כדי למנוע את הירי במרפאה. בפרט, כלי התקשורת חקרו את משטרת באפלו מדוע היא הנפיקה אישור נשק לאולריך, ועל כך סירבה לענות. השריף של מחוז רייט, תחום השיפוט המקומי שכולל את באפלו, הסביר לתקשורת כי בקשות להיתר נשק הן מסובכות לבחינה וכי לפעמים הבדיקות מחמיצות פרטים חשובים.
הליך משפטי

הרשויות סברו כי כפי הנראה אולריך סבל מהתמכרות לאופיואידים, וכעס על רופאי המרפאה שהפסיקו את מרשם האופיואידים שקיבל לאחר ניתוח גב ב-2016 מפני שנטל מנת יתר שהצריכה אשפוז.
שימוע מקדמי נערך במחוז רייט ב-20 במאי 2021. לבקשת סנגורו, השופט המפקח על התיק הורה לאולריך לעבור הערכה כדי לקבוע אם הוא כשיר נפשית למשפט. השופט ערך דיון הוכחות ב-11 באוגוסט 2021, וקבע כי אולריך כשיר לעמוד לדין.
הערות שוליים

↑  Adam Uren, Murder, explosives charges for Gregory Ulrich in Buffalo clinic mass shooting, Bring Me The News (באנגלית)
1 2  Pam Louwagie, Paul Walsh Star Tribune, Police: 67-year-old shooting suspect had ‘multiple contacts’ with police, likely intended to target Buffalo clinic, Star Tribune
↑  KARE 11 Investigates: Buffalo shooting suspect confesses in 911 call, kare11.com, ‏6:18 PM CDT March 23, 2021 (באנגלית אמריקאית)
↑  One dead following Buffalo Allina Clinic shooting, kare11.com, ‏11:59 AM CST February 9, 2021 (באנגלית אמריקאית)
↑  1 dead, 3 critical in shooting at Minnesota clinic; explosives found and suspect in custody, NBC News (באנגלית)
↑  Amir Vera, Adrienne Broaddus and Bill Kirkos CNN, Here's what we know about the Buffalo, Minnesota, shooting suspect, CNN
↑  Eric Levenson, Steve Almasy, Keith Allen and Carma Hassan CNN, One dead and four wounded in shooting at Minnesota health care clinic, CNN
↑  Winter, Elizabeth Findell and Deena (2021-02-09). "Buffalo Shooting: One Dead, Multiple Injured at Minnesota Clinic as Suspect Identified". Wall Street Journal (באנגלית אמריקאית). ISSN 0099-9660. נבדק ב-2022-05-15.
↑  Documents show several red flags for clinic shooting suspect, AP NEWS, ‏2021-04-20 (באנגלית)
↑  Pam Louwagie, Paul Walsh Star Tribune, Police: 67-year-old shooting suspect had ‘multiple contacts’ with police, likely intended to target Buffalo clinic, Star Tribune
↑  A. B. C. News, 1 dead, 4 injured, suspect in custody after shooting at Minnesota health clinic: Police, ABC News (באנגלית)
↑  Paul Walsh Star Tribune, Buffalo clinic shooting suspect ordered to undergo mental competency exam, Star Tribune
1 2  y Mannix, Paul Walsh Star Tribune, Charges filed against man accused of deadly Buffalo medical clinic shooting, Star Tribune
1 2  Report: Police granted clinic shooting suspect gun permit, AP NEWS, ‏2021-04-20 (באנגלית)
↑  Lisa Schwarz, Man accused in Buffalo clinic shooting to get mental exam, St. Cloud Times (באנגלית אמריקאית)
↑  Andy Mannix Star Tribune, Many red flags went ignored for Buffalo clinic shooting suspect, Star Tribune
↑  KARE 11 Investigates: Buffalo shooting suspect confesses in 911 call, kare11.com, ‏6:18 PM CDT March 23, 2021 (באנגלית אמריקאית)
↑  Lutes Explains Rule 20 Objection In Ulrich Case In Wright County, St. Michael, MN Patch, ‏2021-05-23 (באנגלית)
↑  Gregory Ulrich, Charged With Murder In The Buffalo Clinic Shooting, Appears In Court, ‏2021-03-22 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הירי בבאפלו (2021)".
ההצגה הגדולה בתבל (סרט)

| --- | --- |
כרזת הסרט ההצגה הגדולה בתבל
כרזת הסרט ההצגה הגדולה בתבל
 בימוי:  ססיל ב. דה-מיל
 הופק בידי:  ססיל ב. דמיל
 תסריט:  פרדריק פרנק, בארי לינדון
 עריכה:  אן בושנס 
 שחקנים ראשיים:  בטי האטון קורנל ויילד צ'רלטון הסטון ג'יימס סטיוארט גלוריה גראהם דורותי לאמור
 מוזיקה:  ויקטור יאנג 
 צילום:  ג'ורג' בארנס
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  10 בינואר 1952
 משך הקרנה:  152 דק' 
 שפת הסרט:  אנגלית 
 סוגה:  סרט דרמה 
 תקציב:  4,000,000‏$
 הכנסות:  36,000,000‏$
 הכנסות באתר מוג'ו:   greatestshowonearth
 פרסים:  פרס אוסקר לסרט הטוב ביותר (ססיל ב. דה-מיל)  פרס האוסקר לסיפור הטוב ביותר (פרדריק מ' פרנק, Theodore St. John, פרנק קבט) 
 דף הסרט ב־IMDb
 
ההצגה הגדולה בתבל (באנגלית: The Greatest Show on Earth) הוא סרט דרמה אפי אמריקאי משנת 1952 בבימוי ובהפקתו של ססיל ב. דה-מיל.
עלילת הסרט מתרחשת בקרקס האחים רינגלינג וברנום את ביילי. דה מיל שהה מספר שבועות בקרקס ולמד על חיי השחקנים והעובדים והלוגיסטיקה המורכבת של הפקת ההצגה בקרקס הכוללת 1,400 עובדים, אקרובטים, ליצנים, מאות חיות וציוד רב. בסרט יש תיאור מפורט על הקמת האוהל הענק. השחקנים הראשיים עברו אימונים בקרקס וחלק מהופעתם בסרט היא אמיתית ולא על ידי מחליפים.
הסצנות המרשימות בסרט הן של התהלוכה הססגונית של "ההצגה הגדולה בתבל" וזאת של התנגשות הרכבות לקראת סיום הסרט.
הסרט היה שובר קופות וזכה פרס אוסקר לסרט הטוב ביותר ובפרס אוסקר לסיפור הטוב ביותר (אנ'). היה מועמד לפרס אוסקר בקטגוריות הבימוי, התלבושות והעריכה. זכה בפרס גלובוס הזהב בקטגוריות הבימוי, הצילום והעריכה.